નરોડા વિસ્તારમાંથી ૧૮ દિવસ અગાઉ રૂ.૧ર લાખની લકઝરી બસની ઉઠાંતરી કરનાર શખસને ક્રાઇમ બ્રાંચે બસ સાથે આબાદ ઝડપી લીધો હતો. નરોડા વિસ્તારમાં પદ્માવતી કોમ્પલેકસ નજીક આવેલા દવાખાના પાસે પાર્ક કરેલી રૂ.૧ર લાખની કિંમતની લકઝરી બસની ગઇ તા.૧-૧ર-૧૭ના રોજ કોઇ શખસે ઉઠાંતરી કરી હતી. ક્રાઇમબ્રાંચે સઘન તપાસ શરૂ કરી બાતમીના આધારે ચાંદખેડા રોડ પરથી આરોપી વિમલ અમૃતલાલ ગજ્જરને લકઝરી બસ સાથે આબાદ ઝડપી લીધો હતો. આ શખસ અગાઉ ટ્રાવેલ્સ કંપનીમાં નોકરી કરતો હોવાનું જાણવા મળ્યું છે.